**PÁLYÁZATI FELHÍVÁS**

A Budapest I. Kerület Budavári Önkormányzat, mint Kiíró

**nyilvános pályázatot hirdet**

a Budapest I. Kerület Budavári Önkormányzat 1/1 arányú kizárólagos tulajdonát képező, **1015 Budapest, Batthyány utca 18.** szám alatt található, Budapest I. kerület, belterület 14017/0/A/8 helyrajzi számon felvett, 51 m2 területű, az ingatlan-nyilvántartás szerint „műhely” megnevezésű ingatlan (továbbiakban: **Ingatlan**)

**bérbeadására és az Ingatlanban kerékpárkölcsönző üzemeltetésére**

**5 (öt) év határozott időtartamra**

a Budapest I. Kerület Budavári Önkormányzat Képviselő-testületének az önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 2/2017. (II.23.) önkormányzati rendelete, a Képviselő-testület 105/2021. (IX. 30.) önkormányzati határozata, valamint a Budapest Főváros I. Kerület Budavári Önkormányzat Képviselő-testülete Tulajdonosi Bizottságának a jelen pályázati felhívást jóváhagyó 56/2021. (X. 19.) TB határozata alapján.

**Az Ingatlan adatai:**

Cím: 1015 Budapest, Batthyány utca 18. pinceszint

Helyrajzi szám: 14017/0/A/8

Terület: 51 m2

Megnevezés: műhely

Az Ingatlant magában foglaló Budapest I. kerület, Batthyány u. 18. szám alatti társasházi épület az Országos Építésügyi Nyilvántartás szerint műemléki jelentőségű területen, kiemelten védett régészeti lelőhelyen, valamint régészeti lelőhelyen fekszik, továbbá a világörökség része. Az Ingatlan tulajdoni lapján a Világörökségről szóló 2011. évi LXXVII. törvény 6/A. §-a alapján a Magyar Állam jogosult javára elővásárlási jog került bejegyzésre.

Az Ingatlan pinceszinti elhelyezkedésű, a Batthyány utcáról közvetlenül megközelíthető, utcafronti bejárattal rendelkezik.

Az Ingatlan felújított, rendeltetésszerű használatra alkalmas állapotban van. A nyertes pályázó köteles gondoskodni az Ingatlan állagának, épületgépészeti felszereltségének és műszaki állapotának megóvásáról. A nyertes pályázó bármilyen jellegű átalakítást, felújítást csak a Kiíró előzetes írásbeli hozzájárulásával végezhet.

A Kiíró az Ingatlan tulajdoni lapon feltüntetett térmértékért, valamint ingatlan-nyilvántartási megnevezésért nem vállal szavatosságot.

Az Ingatlan megtekintett állapotban kerül bérbeadásra.

Kiíró tájékoztatja az ajánlattevőket, hogy az Ingatlan **induló (minimális) bérleti díja** a Budavári Önkormányzat tulajdonában álló nem lakás céljára szolgáló helyiségek bérleti díjára vonatkozó rendelkezésekről szóló 45/2017. (III.23.) Képviselő-testületi határozat, valamint az azt módosító 103/2017. (V.25.) és a 252/2017. (XII.14.) Képviselő-testületi határozatok alapján: **119.387.- Ft + ÁFA/hó, bruttó 151.621.- Ft/hó.**

**A helyiségben kizárólag kerékpárkölcsönző üzemeltetési tevékenység gyakorolható.**

**A bérleti szerződés időtartama: határozott, 5 (öt) év.**

**Természetes személy csak a Polgári Törvénykönyvről szóló 2013. évi V. törvény rendelkezési szerinti vállalkozásként pályázhat.**

**I. A pályázat feltételei**

**I/1. A pályázat közzétételének helye:** az Önkormányzat honlapja ([www.budavar.hu](http://www.budavar.hu)) és a Várnegyed újság.

I/2. **A pályázat lebonyolítója:** Budapest Főváros I. kerületi Polgármesteri Hivatal, Vagyonhasznosítási Iroda (1014 Budapest, Kapisztrán tér 1., telefonszám: 458-3024 vagy 458-3059).

**A pályázat lebonyolításában közreműködik:** a Budapest I. Kerület Budavári Önkormányzat Gazdasági Műszaki Ellátó és Szolgáltató Szervezet (GAMESZ, 1011 Budapest, Iskola utca 16., e-mail: budavargmsz@budavargmsz.hu, telefonszám: 225-2448).

**I/3.** **A pályázatnak tartalmaznia kell:**

* Pályázati adatlap (1. melléklet) és annak mellékletei:

Pályázó

* bemutatkozása, eddigi tevékenységének rövid ismertetése
* a kerékpárkölcsönzőre vonatkozó üzemeltetési terve, tervezett tevékenységének leírása, amely legalább az alábbiakat tartalmazza:
* tervezett nyitvatartási idő,
* az I. kerületi állandó lakcímmel vagy tartozkódási címmel rendelkező lakosok részére biztosított kedvezmények (pld. Kerületkártya elfogadóhelyként),
* egyéb tervezett szolgáltatások (pld. szervizelés, karbantartás) és fejlesztések (pld. weboldal üzemeltetése, fejlesztése, online foglalási rendszer kiépítése, és a fizetési lehetőségek biztosítása (pl. bankkártyás, Szép Kártyával való fizetés) ismertetése
* ajánlata a bérleti díj összegére nettó Ft/hó összegben azzal, hogy a megajánlott havi bérleti díj összege nem lehet alacsonyabb a Kíiró által a jelen Pályázati Felhívásban meghatározott induló (minimális) havi bérleti díj összegénél
* nyilatkozata a pályázatában foglaltak teljekörűségéről, valódiságáról, hitelességéről, valamint arról, hogy a pályázó nem áll csőd-, felszámolási-, végelszámolási-, vagy kényszer-végelszámolási eljárás alatt (2. melléklet)
* átláthatósági nyilatkozat (3. melléklet)
* nyilatkozata a pályázati feltételek elfogadására és kerékpárkölcsönző üzemeltetésére (4. melléklet)
* a Pályázati felhívásban megjelölt tevékenység végzésére vonatkozó jogosultság igazolása
* amennyiben a pályázó gazdasági társaság, köteles pályázati ajánlatához csatolni a 30 napnál nem régebbi, eredeti cégkivonatát és a képviseletére jogosult közjegyző által hitelesített eredeti aláírási címpéldányát vagy ügyvéd által ellenjegyzett aláírás mintát, (költségvetési szerv vagy intézmény esetén az alapító okiratot, alapító határozatot, egyesület esetén nyilvántartási kivonatát és valamennyi a képviseletükben eljáró személyek képviseleti jogát igazoló okiratot, valamint aláírási címpéldányát)
* 30 napnál nem régebbi eredeti hatósági igazolások arról, hogy a pályázónak az ajánlattétel időpontjában adó, vagy adók módjára behajtandó köztartozása, a társadalombiztosítási alap javára teljesítendő tartozása, valamint a Kiíróval szemben lejárt tartozása nincs
* a pályázati biztosíték rendelkezésre bocsátásáról szóló igazolás
* aláírt adatkezelési tájékoztató (5. melléklet).

**I/4.** A pályázónak a pályázati ajánlata minden oldalát szignóval és folyamatos számozással, az utolsó oldalt cégszerű aláírással kell ellátnia.

A pályázatot a Pályázati Felhívásban felsorolt mellékletek csatolásával a pályázóra történő utalás nélküli, jelöletlen lezárt borítékban kell benyújtani, a borítékon kérjük feltüntetni:

**„Pályázat kerékpárkölcsönző üzemeltetésére”**

A pályázathoz csatolt idegen nyelven kiállított okiratokhoz minden esetben mellékelni kell azok hiteles magyar fordítását.

**I/5.** **A pályázat benyújtásának határideje**: **2021. december 20. (hétfő).**

A pályázati határidő akkor minősül megtartottnak, amennyiben a pályázó pályázatát legkésőbb a benyújtási határidő utolsó napján postára adja.

I/6. **A pályázatok benyújtásának módja:** a pályázat kizárólag papíralapon, postai úton nyújtható be.

A pályázatot az alábi címre kell beküldeni:

Budapest Főváros I. kerület Polgármesteri Hivatal, 1014 Budapest, Kapisztrán tér 1.

A pályázat beadásához szükséges adatlap és kapcsolódó kötelező mellékletei letölthetők az önkormányzat honlapjáról ([www.budavar.hu](http://www.budavar.hu)/palyazatok) menüpontból.

**I/7.** **A beérkezett pályázati anyagok felbontására** 2022. január 5. (szerda) napján **1000** órakor közjegyző jelenlétében kerül sor.

A pályázatokról a Tulajdonosi Bizottság dönt.

Nyertes pályázó az, aki a legmagasabb összegű bérleti díjat tartalmazó érvényes pályázatot nyújtja be.

A pályázat eredményéről a Kiíró a pályázókat az általuk a pályázatban megadott címre küldött ajánlott levélben értesíti.

**I/8.** A pályázók kötelesek **pályázati biztosíték** címén az általuk megajánlott bruttó bérleti díj háromszorosának megfelelő mértékű összeget a Budapest I. Kerület Budavári Önkormányzat Raiffeisen Bank Zrt. által vezetett 12010154-00379598-00100000 számú számlájára átutalni úgy, hogy a pályázati biztosíték legkésőbb **a pályázat benyújtásának napján az Önkormányzat számlaszámán jóváírásra kerüljön**, azzal, hogy a pályázónak a pályázat benyújtásával egyidejűleg igazolnia kell a pályázati biztosíték megfizetését.

A pályázati biztosíték átutalásakor a közlemény rovatban kérjük feltüntetni a megpályázott ingatlan címét - Batthyány utca 18.

A jóváírás elmaradásával kapcsolatos minden kockázat a pályázót terheli, erre vonatkozóan a Kiíró mindenfajta igényt kifejezetten kizár, mely igény kizárását a pályázat benyújtásával a pályázó kifejezetten tudomásul vesz. A pályázati biztosíték összege nyertes pályázat továbbá a bérleti szerződés megkötése esetén óvadékként – 3 havi kaucióként – beszámításra kerül. A pályázati biztosíték a pályázók javára nem kamatozik.

A pályázati biztosíték a Tulajdonosi Bizottság döntését követő 8 banki munkanapon belül ugyanazon bankszámlára kerül visszautalásra, ahonnan az átutalást korábban teljesítették abban az esetben, ha a Kiíró a pályázatot visszavonja, vagy eredménytelennek nyilvánítja, az ajánlat érvénytelen, vagy az ajánlat nem nyert. A Kiíró a visszatérített pályázati biztosíték után kamatot nem fizet.

A pályázati biztosíték összege a nyertes ajánlattevő részére nem jár vissza, ha a bérleti szerződést a nyertes ajánlattevő neki felróható okból nem köti meg határidőben.

**II. Általános feltételek**

**II/1.** Jelen Pályázati Felhívásban szereplő pályázati eljárási feltételek mind a Kiíróra, mind a pályázókra nézve kötelező érvényűek.

**II/2.** **A nyertes pályázó köteles a bérleti szerződést a Tulajdonosi Bizottság döntésről szóló értesítés kézhezvételétől számított 15 munkanapon belül megkötni.** A bérleti szerződés határidőn belül történő megkötésének elmaradása esetén a nyertes pályázó ajánlata érvénytelennek minősül, az általa átutalt pályázati biztosíték pedig bánatpénzként a Kiírót illeti meg. A szerződéskötésre való jogosultság nem ruházható át, nem engedményezhető.

A határidő önhibán kívüli elmulasztása esetén a nyertes a határidő lejártát követő 8 napon belül igazolási kérelmet terjeszthet elő. Az igazolási kérelem elfogadása esetén a szerződés megkötésére további 8 napos határidőt kell tűzni.

**II/3.** Érvénytelen a pályázat, ha:

* 1. határidőn túl került benyújtásra;
	2. a pályázati biztosíték a Kiíró bankszámláján határidőben nem került jóváírásra;
	3. a hiányos vagy hibás ajánlatot tett pályázó a hiánypótlási, illetve a hibajavítási felszólításnak határidőben, maradéktalanul nem tesz eleget;
	4. a pályázat nem tartalmazza a jelen Pályázati Felhívásban meghatározott (I/3.) kötelező tartalmi és formai elemeket;
	5. a kötelező nyilatkozatok/mellékletek nem kerültek csatolásra (I/3.);
	6. a pályázó által megajánlott bérleti díj nem éri el a jelen Pályázati Felhívásban meghatározott induló (minimális) bérleti díjat.

**II/4.** A hiányos, vagy formailag hibás - de határidőben és szabályosan benyújtott, továbbá a pályázót, és a megajánlott bérleti díjat egyértelműen tartalmazó - ajánlatot tett pályázót a Kiíró határidő tűzése mellett egy alkalommal hiánypótlásra, illetőleg hiba javítására szólítja fel írásban, a pályázatban a pályázó által megadott címre küldött levél útján. A hiánypótlás lehetőségét a Kiíró egy alkalommal biztosítja, melynek határidejét a kézhezvételt követő 5 munkanapban határozza meg. Ha a pályázó határidőn belül maradéktalanul eleget tesz a hiánypótlási felhívásnak, illetve a hibajavításnak, ajánlatával a további eljárásban részt vesz. Ha a pályázó a hiánypótlásnak, illetve a hibajavításnak maradéktalanul nem tesz eleget határidőben, a hibás vagy hiányos ajánlat érvénytelen. A Kiíró azt a pályázót, akinek ajánlata érvénytelen, a pályázati eljárásból kizárja, és a pályázatot úgy bírálja el, mintha az érvénytelen pályázatot nem nyújtották volna be. A Kiíró a pályázót ajánlata érvénytelenségéről, illetve a kizárásról az érvénytelenség megállapításától számított 8 napon belül írásban értesíti. Az érvénytelen ajánlatot tett pályázó számára a pályázati biztosíték visszajár.

**II/5.** A kerékpárkölcsönöző üzemeltetéséhez szükséges hatósági engedélyek - beleértve a társasházi törvényben előírt hozzájárulásokat is - megszerzése a nyertes pályázó kötelessége.

**A nyertes pályázó tudomásul veszi, hogy a kerékpárkölcsönző üzemeltetéséhez szükséges szakhatósági és egyéb engedélyek iránti kérelmek elutasítása esetén a Kiíróval szemben követelése nincs.**

**II/6.** Helyszíni bejárást az Ingatlan megtekintésére a Kiíró képviseletében eljárva a GAMESZ munkatársai az alábbi időpontokban biztosítanak a pályázók részére:

* 2021. november 15. (hétfő) 10.00 óra
* 2021. december 6. (hétfő) 10.00 óra.

**II/7.** A jelen Pályázati Felhívás közzététele és a pályázati feltételek megállapítása nem jelent a Kiíró számára szerződéskötési kötöttséget, vagy kötelezettséget, mert a jelen Pályázati Felhívásban a Kiíró jogot formál arra, hogy a Pályázati Felhívást - a pályázatok beadási határideje lejártát megelőzően - indokolás nélkül visszavonja, és/vagy a Pályázatot indokolás nélkül is az eljárásnak a pályázat Kiíró általi elfogadását megelőző bármely szakaszában eredménytelenné nyilvánítsa. Ezekben az esetekben a már befizetett pályázati biztosítékot a Kiíró 5 banki napon belül a pályázó(k) részére visszautalja.

**II/8.** A Kiíró fenntartja magának a jogot, hogy a jelen Pályázati Felhívásban szereplő eljárási határidőket meghosszabbítsa, vagy módosítsa.

**II/9.** A jelen pályázati eljárás és a megkötendő bérleti szerződés nyelve a magyar nyelv, joga a magyar jog. A pályázati eljárással, és a megkötendő bérleti szerződéssel kapcsolatos bármely jogvita elbírálása a magyarországi bíróságok joghatóságába tartozik.

**II/10.** A Kiíró a nem lakás céljára szolgáló helyiséget a bérleti szerződés megkötését követő 8 napon belül adja birtokba a GAMESZ útján.

**II/11.** A pályázattal kapcsolatos kérdésekre a Budapest Főváros I. kerület Budavári Polgármesteri Hivatal Vagyonhasznosítási Irodájának munkatársai telefonon a 458-3024-es vagy a 458-3059-es telefonszámon válaszolnak.

**II/12**. Minden pályázónak a pályázati ajánlata kialakításában saját információira és értékítéletére kell támaszkodnia, a Kiíró esetlegesen hibás vagy hiányos tájékoztatására a pályázók nem hivatkozhatnak.

A pályázók kifejezetten elfogadják, hogy a Pályázati Felhíváson felül saját felelősségükre és költségükre kellő körültekintéssel tájékozódnak, és beszereznek minden olyan kiegészítő információt (közműellátás, műszaki állapot, üzemeltetéshez szükséges engedélyeztetési eljárás stb.), amely a megalapozott ajánlattételhez szükséges.

Az ajánlattétellel kapcsolatos minden költség – annak sikerétől függetlenül – a pályázókat terheli.

**II/13.** A jelen Pályázati Felhívásban nem szabályozott kérdésekben a mindenkor hatályos jogszabályok, különösen a Budapest I. Kerület Budavári Önkormányzat Képviselő-testületének az önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 2/2017. (II.23.) önkormányzati rendeletében foglaltak az irányadók.

**Budapest, 2021. október „….”**

**Váradiné Naszályi Márta**

**Polgármester**

**1. melléklet**

**PÁLYÁZATI ADATLAP**

**A Budapest I. kerület, Batthyány u. 18. szám alatti ingatlan bérbevételére és abban kerékpárkölcsönző üzemeltetésére**

**1. Pályázó adatai**

|  |  |
| --- | --- |
| **Neve** |  |
| Székhelye |  |
| Telefonszáma |  |
| E-mail címe |  |
| Cégjegyzékszáma/Nyilvántartási száma |  |
| Adószáma |  |
| Számlavezető bank neve és bankszámlaszáma |  |
| **A pályázó szervezet felelős vezetőjének neve** |  |
| Címe |  |
| Telefonszáma |  |
| E-mail címe |  |
| **A pályázó bemutatkozása** | **Kérjük mellékelni maximum egy A4-es oldalon!** |

**2. Pályázati tevékenység megvalósításának Részletei**

|  |  |
| --- | --- |
| **Működtetési terv** | **Kérjük mellékelni maximum öt A4-es oldalon!** |
| **Ajánlott bérleti díj nettó összege Ft/hó** |  |

# **2. melléklet**

# **NYILATKOZAT**

# Alulírott pályázó

1. kijelentem, hogy a pályázatban foglalt adatok, információk és dokumentumok teljeskörűek, valódiak és hitelesek,
2. kijelentem továbbá, hogy csőd-, felszámolási-, végelszámolási, vagy kényszer-végelszámolási eljárás alatt nem állok, és vállalom, hogy haladéktalanul bejelentem, amennyiben a pályázat elbírálásáig ellenem eljárás indul.

Kelt:

aláírásra jogosult/képviselő

# **3. melléklet**

**ÁTLÁTHATÓSÁGI NYILATKOZAT**

**a nemzeti vagyonról szóló 2011. évi CXCVI. törvény 3. § (1) bekezdés 1. pontjának**

**való megfelelésről**

Alulírott,……………………………………………mint a(z) ………………………………….……………………(székhely: ……………………………….. adószám: ………………………………. ) szervezet képviseletére jogosult jelen okirat aláírásával ezennel büntetőjogi felelősségem tudatában **nyilatkozom** arról, hogy a ……………………………………….…… (a továbbiakban: szervezet) a nemzeti vagyonról szóló 2011. évi CXCVI. törvény (Nvtv.) 3. § (1) bekezdésének alapján **átlátható szervezetnek minősül**.

A jelen nyilatkozatom visszavonásig érvényes.

Nyilatkozat a tényleges tulajdonosokról:

|  |  |  |  |  |
| --- | --- | --- | --- | --- |
| Név | Lakcím | Adószám/adóazonosító jel | Tulajdoni hányad | Befolyás és szavazati jog mértéke |
|   |   |   |   |   |
|   |   |   |   |   |
|   |   |   |   |   |
|  |  |  |  |  |
|  |  |  |  |  |
|  |  |  |  |  |

Vállalom, hogy ha a nyilatkozatban foglaltakban változás következik be, erről az Önkormányzatot legkésőbb 5 munkanapon belül tájékoztatom. Tudomásul veszem, hogy a valótlan tartalmú nyilatkozat alapján kötött szerződést az Önkormányzat jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon – felmondani vagy – ha a szerződés teljesítésére még nem került sor – a szerződéstől elállni.

Kijelentem, hogy az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére.

Budapest, 2021. …………………………..

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 szervezet képviseletére jogosult

**4. melléklet**

NYILATKOZAT

üzemeltetésről és a pályázati feltételek elfogadásáról

Alulírott …………………………………………………………………………………………………., (név) a(z) ……………………………………………………………………………………………………………………………………………………. (szervezet) (székhely: …………………………………..……….. adószám: ………………………………. ) képviselőjeként nyilatkozom arról, hogy a Pályázati Felhívásban foglalt feltételeket megismertem, tudomásul veszem, azt magamra nézve kötelező erejűnek ismerem el, és az abban foglalt feltételeknek nyertességem esetén maradéktalanul eleget teszek, továbbá kötelezettséget vállalok arra, hogy a megpályázott helyiséget a szerződés időtartama alatt kerékpárkölcsönzőként üzemeltetem.

Kelt:

……………………………………………………....

 aláírásra jogosult /képviselő

**5. melléklet**

**ADATKEZELÉSI TÁJÉKOZTATÓ**

**a Budapest I. Kerület Budavári Önkormányzat 1015 Budapest, Batthyány utca 18. szám alatti helyiség bérbeadására és abban kerékpárkölcsönző üzemeltetésére vonatkozó pályázati felhíváshoz**

Tisztelt Érintett!

A Budapest I. Kerület Budavári Önkormányzat (székhely: 1014 Budapest, Kapisztrán tér 1., a továbbiakban: Önkormányzat) az Ön által benyújtott pályázat alapján, jogszabályban foglalt kötelezettségeinek teljesítése céljából a személyes adatait – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Irányelv hatályon kívül helyezéséről szóló Európai Parlament és a Tanács (EU) 2016/679. rendelet (a továbbiakban: GDPR) előírásainak betartásával – az alábbiak szerint használjuk fel:

1. **Adatkezelő megnevezése, elérhetősége:**

Budapest Főváros I. kerület Budavári Polgármesteri Hivatal

székhely: 1014 Budapest, Kapisztrán tér 1.

email: hivatal@budavar.hu;

telefon: (+36) 1-458-3000

**Adatvédelmi tisztviselő elérhetősége**: adatvedelem@budavar.hu

1. **A kezelt személyes adatok köre:** a pályázó, illetve a pályázó képviseletére jogosult személy családi- és utóneve.
2. **Az adatkezelés jogalapja:** A GDPR 6. cikk (1) a) pontja alapján az érintett hozzájárulását adta személyes adatainak egy vagy több konkrét célból történő kezeléséhez.
3. **Az adatkezelés célja:**

A Budapest I. Kerület Budavári Önkormányzat Képviselő-testületének 105/2021. (IX.30.) önkormányzati határozata, valamint a Budapest Főváros I. Kerület Budavári Önkormányzat Képviselő-testülete Tulajdonosi Bizottságának a pályázati felhívást jóváhagyó 56/2021. (X.19.) határozata alapján a 1015 Budapest, Batthyány utca 18. szám alatti helyiség bérbeadására és abban kerékpárkölcsönző üzemeltetésére vonatkozó pályázati felhívásra benyújtott pályázati anyagok értékelésével kapcsolatos adatkezelés.

1. **Az adatkezelés időtartama:** Valamennyi adat tekintetében az önkormányzati hivatalok egységes irattári tervének kiadásáról szóló 78/2012. (XII.28.) BM rendeletben foglaltak szerint 5 év. A számviteli bizonylatok megőrzési ideje: 8 év
2. **Az adatokhoz való hozzáférés:** A személyes adatokhoz a Hivatal munkatársai, akik a pályázati anyagokat kezelik és értékelik.
3. **Az adatkezeléssel kapcsolatban az érintett jogai:** a GDPR 13. cikk (2) bekezdés alapján**:**
	1. *A tájékoztatás kéréshez való jog*

Az érintett személy az adatkezelő 1. pontban megadott elérhetőségeken keresztül, írásban tájékoztatást kérhet a Hivataltól arról, hogy milyen személyes adatait, milyen jogalapon, milyen adatkezelési cél miatt, milyen forrásból, mennyi ideig kezeli, a Hivatal, kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait. A Hivatal az érintett kérelmét legfeljebb egy hónapon belül, az általa megadott elérhetőségre küldött levélben teljesíti.

* 1. *A helyesbítéshez való jog*

Az érintett személy a megadott elérhetőségeken keresztül, írásban kérheti, hogy a Hivatal módosítsa valamely személyes adatát.

* 1. *A törléshez való jog*

Az érintett személy az 1. pontban megadott elérhetőségeken keresztül írásban kérheti a Hivataltól a személyes adatainak a törlését, kivéve, ha az adatkezelés jogszabályon alapul, vagy jogi igények előterjesztéséhez, érvényesítéséhez, védelméhez szükséges a kezelése.

* 1. *Adatkezelés korlátozásához (zárolásához) való jog*

Az érintett személy az 1. pontban megadott elérhetőségeken keresztül, írásban kérheti, hogy a személyes adatait a Hivatal korlátozza az adatkezelést, ha az érintett vitatja azok pontosságát, arra az időtartamra, amíg az adatkezelő ellenőrzi személyes adatok pontosságát, az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását, az adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények érvényesítéséhez, előterjesztéséhez vagy védelméhez, vagy az érintett tiltakozott az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.

* 1. *A tiltakozáshoz való jog*

Az érintett személy az 1. pontban megadott elérhetőségeken keresztül, írásban tiltakozhat az adatkezelés ellen, ha a Hivatal személyes adatot közvélemény-kutatás vagy tudományos kutatás céljából továbbítaná, felhasználná.

Az érintett jogainak gyakorlása iránti kérelmet Budapest Főváros I. Kerület Budavári Polgármesteri Hivatal jegyzőjénél lehet előterjeszteni személyesen, az adatkezelő székhelyén, postai úton vagy elektronikusan az adatvedelem@budavar.hu email címen. A jegyző a kérelmet 25 napon belül megvizsgálja és döntéséről a kérelmezőt írásban tájékoztatja.

Az érintett a jogainak megsértése esetén bírósághoz fordulhat vagy a Nemzeti Adatvédelmi és Információszabadság Hatóság vizsgálatát kezdeményezheti.

Nemzeti Adatvédelmi és Információszabadság Hatóság,

Postacím: 1530 Budapest, Pf.: 5.,

Cím: 1125  Budapest, Szilágyi Erzsébet fasor 22/c,

Telefon: +36 (1) 391-1400

E-mail: ugyfelszolgalat@naih.hu;

web oldala: [https://www.naih.hu](https://www.naih.hu/)

A jogérvényesítés módjára az információs önrendelkezési jogról és az információszabadságról szóló 2011. évi CXII. törvény 22. § és 23. §-ai, valamint az 52. § - 58. § -ai vonatkoznak.

**Az** [**Adatkezelési Tájékoztató**](https://probono.uni-nke.hu/tartalom/adatvedelmi_tajekoztato)tartalmát megismertem.

Budapest, 2021. ........................ „…”

……………………………………

aláírás